Valtavan satelliittilaivueen on määrä tuoda laajakaistayhteys kaikkialle maailmaan. Nyt suunnitelmasta on tullut lisää yksityiskohtia julkisuuteen.

Ensimmäisessä vaiheessa yhtiön aikeena on laukaista 4 425 tietoliikennesatelliittia. Jo tämä on valtava määrä. Tällä hetkellä planeettamme kiertoradalla on reilu tuhat käytössä olevaa satelliittia.

“Myöhemmin tänä vuonna SpaceX aloittaa satelliittien testaamisen, laukaisee yhden prototyypin ennen vuoden vaihdetta ja toisen vuoden 2018 ensimmäisinä kuukausina", kertoo Patricia Cooper SpaceX-yhtiöstä.

"Kun teknologia on osoitettu toimivaksi, SpaceX aikoo aloittaa operatiivisten satelliittien laukaisukampanjan vuonna 2019. Parven loput satelliitit laukaistaan vaiheittain vuoteen 2024 asti."

Satelliitit tulevat toimimaan reilun tuhannen kilometrin korkeudessa. Ensimmäisen vaiheen jälkeen SpaceX suunnittelee sijoittavansa vielä 7 500 uutta satelliittia matalille kiertoradoille tehostaakseen laajakaistan kapasiteettia tiiviisti asutetuilla alueilla.

Laukaisut tullaan tekemään SpaceX:n omilla Falcon 9 -raketeilla. Koska raketti on osittain uudelleen käytettävä, satelliittilaukaisujen kappalehinta on suhteellisen alhainen.

Patricia Cooperin puhe aiheesta (englanniksi)